Tre pågrepet for forsøk på menneskesmugling
Konteineren skulle være med en DFDS-ferge til England torsdag kveld, skriver Varden. - Våre mannskaper har funnet personene gjemt inne i en trailer, sier Vidar Karlsen i rederiet. Det er ennå uvisst hva slags nasjonalitet personene har, men politiet antar at de kan være fra Albania. - De har trolig brutt seg inn natt til torsdag, sier operasjonsleder Gunnar O. Hanssen i Telemark politidistrikt til Telemarksavisa. Politiet fikk melding om at det var blitt oppdaget utlendinger i en konteiner klokken 19.10.
Politiet har pågrepet tre personer som trolig har brutt seg inn i en konteiner på brygga i Brevik i Telemark i et forsøk på å komme seg over til England.